Fietsrykampioen uit sport verbanDavid George Die Suid-Afrikaanse Instituut vir Dwelmvrye Sport (SAIDS) het Woensdag die aankondiging gemaak nadat daar Saterdag ŉ verhoor gehou is. Khalid Galant, uitvoerende hoof van SAIDS, sê George het nie die verhoor bygewoon nie . Hy het voor die verhoor erken dat hy die middel gebruik het nadat hy op 29 Augustus tydens ŉ kompetisie positief daarvoor getoets het. Galant sê George gaan ook van die geld wat hy gewen het moet terugbetaal. George is een van Suid-Afrika se top fietsryers; hy het al aan die Olimpiese Spele deelgeneem, was ‘n podium-wenner in die Cape Epic, en ‘n voormalige spanlid vir Lance Armstrong in die Verenigde State se Posdiens-fietsryspan in 1999 – 2000. EPO is ‘n hormoon wat die rooibloedseltelling verhoog en die atleet se suurstofvermoë verhoog en dus sy prestasie verbeter.